Pracovný dokument utvarov Komisie sprievodný dokument Návrh rozhodnutie Európskeho parlamentu a Rady ktorým sa mení a dopĺňa smernica Rady 76/769/EHS, pokiaľ ide o obmedzenia uvádzania na trh a používania niektorých nebezpečných látok a prípravkov 2-(2-metoxyetoxy)etanolu, 2-(2-butoxyetoxy)etanolu, metyléndifenyl diizokyanátu, cyklohexánu a dusičnanu amónneho (zmena a doplnenie smernice Rady 76/769/EHS) - Zhrnutie hodnotenia vplyvu {KOM(2007) 559 v konečnom znení} {SEK(2007) 1237} /* SEK/2007/1238 v konečnom znení */





[pic] | KOMISIA EURÓPSKYCH SPOLOČENSTIEV | Brusel 2.10.2007 SEK(2007) 1238 PRACOVNÝ DOKUMENT ÚTVAROV KOMISIE sprievodný dokument Návrh ROZHODNUTIE EURÓPSKEHO PARLAMENTU A RADY ktorým sa mení a dopĺňa smernica Rady 76/769/EHS, pokiaľ ide o obmedzenia uvádzania na trh a používania niektorých nebezpečných látok a prípravkov 2-(2-metoxyetoxy)etanolu, 2-(2-butoxyetoxy)etanolu, metyléndifenyl diizokyanátu, cyklohexánu a dusičnanu amónneho (zmena a doplnenie smernice Rady 76/769/EHS) ZHRNUTIE HODNOTENIA VPLYVU {KOM(2007) 559 v konečnom znení} {SEK(2007) 1237} Vedúce GR: podnikanie a priemysel Ďalšie zúčastnené útvary: životné prostredie; zdravie a ochrana spotrebiteľov; zamestnanosť a sociálne záležitosti; spravodlivosť, sloboda a bezpečnosť. Odkaz na plánovanie alebo agendu pracovnej skupiny: 2007/ENTR/015 SÚVISLOSTI Toto vyhodnotenie hodnotenia vplyvu[1] je súčasťou návrhu rozhodnutia, ktorým sa mení a dopĺňa smernica 76/769/EHS, pokiaľ ide o obmedzenia uvádzania na trh a používania niektorých nebezpečných látok a prípravkov. Podľa nariadenia (EHS) č. 793/93 o vyhodnocovaní a kontrole rizík existujúcich látok boli u týchto štyroch látok [2-(2-metoxyetoxy) etanol (DEGME), 2-(2-butoxyetoxy) etanol (DEGBE), metyléndifenyl diizokyanát (MDI) a cyklohexán] vykonané hodnotenia rizík pre zdravie ľudí a životné prostredie. Pri použití niektorých výrobkov s obsahom týchto látok sa zistilo riziko pre zdravie spotrebiteľov a stratégia odporúčaná na zníženie rizika podľa tohto nariadenia sa týka uvádzania na trh a obmedzení podľa smernice 76/769/EHS. Toto posúdenie vplyvu ešte doplní tieto odporúčania a bude podkladom pre legislatívny návrh. Dusičnan amónny nie je prioritnou látkou podľa nariadenia č. 793/93. Pri použití vysokých koncentrácií v hnojivách však bolo zistené riziko výbuchu. Tieto riziká je potrebné riešiť v celej EÚ. PROCEDURÁLNE OTÁZKY A KONZULTÁCIE ZAINTERESOVANÝCH STRÁN Návrh bol prerokovaný na niekoľkých stretnutiach pracovnej skupiny Komisie k smernici 76/769/EHS, na ktorých sa zúčastnili predstavitelia Európskej rady pre chemický priemysel CEFIC. Návrh sa prerokoval aj s Európskou organizáciou spotrebiteľov BEUC. O dusičnane amónnom rokovala pracovná skupina Komisie pre hnojivá. Medzi členskými štátmi a zástupcami odvetvia z Európskej asociácie výrobcov hnojív sa dohodlo, že by sa mala uplatňovať smernica 76/769/EHS (s cieľom zahrnúť vnútroštátne hnojivá aj hnojivá ES) a hnojivá s vysokým obsahom dusičnanu amónneho by mali spĺňať harmonizované bezpečnostné požiadavky EÚ. S cieľom predchádzať právnym kolíziám alebo konfliktom sa preskúmali aj tieto právne predpisy: smernica o všeobecnej bezpečnosti výrobkov, nariadenie o hnojivách, smernica o klasifikácii, označovaní a balení látok a prípravkov, smernica týkajúca sa prepravy nebezpečného tovaru cestnou dopravou. VYMEDZENIE PROBLÉMU A CIELE NAVRHOVANEJ POLITIKY Na základe hodnotenia rizík EÚ boli pri DEGME, DEGBE, MDI a cyklohexáne zistené riziká, ktorým sú spotrebitelia vystavení pri určitej aplikácií a používaní, hlavne pri dotyku s pokožkou a pri vdychovaní. Dusičnan amónny predstavuje riziko výbuchu, ak je použitý vo vysokých koncentráciách v hnojivách. Pri žiadnej z látok nebolo zistené riziko pre životné prostredie. Problémy, ktoré sa musia vyriešiť: - DEGME: riziká pre spotrebiteľov počas použitia DEGME vo farbách alebo odstraňovačoch náterov. - DEGBE: riziká pre spotrebiteľov pri použití DEGBE vo farbách pri nanášaní striekaním. Bezpečnostný limit koncentrácie DEGBE vo farbách nanášaných striekaním bol stanovený vo výške 3 %. Pri iných ako striekaním nanášaných farbách nebolo zistené žiadne riziko pre spotrebiteľov. - MDI: pri niektorých výrobkoch predávaných širokej verejnosti boli zistené riziká pre spotrebiteľov. - Cyklohexán: riziká pre spotrebiteľov pri použití cyklohexánu v neoprénových lepidlách na koberce pri použití na veľkých podlahových plochách. - Dusičnan amónny: hnojivá s vysokým obsahom dusíka spĺňajúce bezpečnostné požiadavky stanovené mimo štandardov EÚ nemusia byť rovnako bezpečné pre poľnohospodárov a distribútorov v rámci EÚ. Hnojivá s vysokým obsahom dusíka môžu byť aj zneužité na výrobu výbušnín. Cieľom nariadenia je znížiť alebo odstrániť zistené riziká. PRÁVOMOC KOMISIE KONAť Cieľom smernice Rady 76/769/EHS je stanoviť harmonizované pravidlá a dosiahnuť vysokú úroveň ochrany ľudského zdravia a životného prostredia v celom Spoločenstve a vyhnúť sa rozdielnej vnútroštátnej právnej úprave, čo by mohlo spôsobiť prekážky obchodu vo vnútri Spoločenstva. Toto sa nedá dosiahnuť ponechaním zodpovednosti výlučne členským štátom. Keďže zistené problémy sa vyskytujú vo všetkých členských štátoch, konanie na úrovni Spoločenstva je najúčinnejším a najvhodnejším spôsobom, ako odstrániť alebo znížiť zistené riziká. POROVNANIE RÔZNYCH SPÔSOBOV PROSTREDNÍCTVOM KTORÝCH JE MOžNÉ DOSIAHNUť CIEľE Rôzne možnosti dosiahnutia želaných cieľov zohľadňujú situáciu na trhoch s rôznymi chemikáliami, ich súčasné využitie a posledné informácie z odvetvia a od príslušných orgánov členských štátov, ktoré má Komisia k dispozícií. DEGME | ÚčINNOSť | EFEKTÍVNOSť | Žiadne opatrenia | Veľmi nízka: Riziká pre spotrebiteľa by sa neznížili. Členské štáty by mohli prijať rôzne pravidlá, čo by malo nepriaznivý vplyv na vnútorný trh. | Nízka: Žiadne dodatočné náklady pre odvetvie, ale ciele nebudú dosiahnuté. | Dobrovoľné opatrenia zástupcov odvetvia | Veľmi nízka: Problémy s uzavretím dobrovoľných dohôd so všetkými aktérmi, s monitorovaním MSP a aj dovozov. Zdravie spotrebiteľov nebude zaručené. | Priemerná: Správne náklady v odvetví na založenie, vynucovanie a monitorovanie dobrovoľných záväzkov môžu byť značné. | Dodatočný návod na použitie pre výrobky s obsahom DEGME „Len pre profesionálnych používateľov” | Priemerná: Ak by bol prístup k výrobkom len pre profesionálnych používateľov, odradilo by to spotrebiteľov od používania takýchto výrobkov. | Nízka: Dodatočné náklady pre spoločnosti na označenie výrobkov bez prínosu pre zdravie spotrebiteľov, keďže výrobky sa už rôznymi spôsobmi predávajú spotrebiteľom aj profesionálom. | Úplný zákaz spotrebiteľského použitia | Vysoká: Farby a odstraňovače náterov s obsahom DEGME by sa nemohli objaviť na trhu v EÚ. Ochrana zdravia spotrebiteľov by bola zaručená. | Vysoká: Žiadne dodatočné náklady pre spoločnosti, keďže farby a odstraňovače náterov s obsahom DEGME určené pre spotrebiteľské použitie sa v súčasnosti na trhu v EÚ nevyskytujú | DEGBE | ÚčINNOSť | EFEKTÍVNOSť | Žiadne opatrenia | Veľmi nízka: Riziko pre zdravie spotrebiteľov by sa neznížilo. Členské štáty by mohli prijať rozdielne pravidlá s nepriaznivým vplyvom na vnútorný trh. | Nízka: Žiadne dodatočné náklady pre odvetvie, ale ciele nebudú dosiahnuté. | Dobrovoľné opatrenia zástupcov odvetvia | Veľmi nízka: Problémy s navrhnutím dohody za účasti malých, stredných a veľkých podnikov a aj s dovozmi. Zdravie spotrebiteľov nebude zaručené. | Priemerná: Správne náklady v odvetví na založenie, vynucovanie a monitorovanie dobrovoľných záväzkov môžu byť značné. | Dodatočný návod na použitie na niektorých farbách s obsahom DEGBE „Nepoužívajte v zariadeniach na striekanie farby” na farbách iných ako nanášaných striekaním s obsahom DEGBE vyšším ako 3 % „Len pre profesionálnych používateľov” na farbách nanášaných striekaním s obsahom DEGBE od 3 % | Vysoká: Spotrebitelia budú upozornení, aby na nanášanie striekaním nepoužívali farby s obsahom DEGBE vyšším ako 3 %. Priemerná: Ak by bol prístup k výrobkom len pre profesionálnych používateľov, odradilo by to spotrebiteľov od používania takýchto výrobkov. | Priemerná: Spoločnostiam vzniknú dodatočné náklady na označovanie výrobkov, ktoré sa môžu znížiť za predpokladu dlhšieho prechodného obdobia. Nízka: Dodatočné náklady pre spoločnosti na označenie výrobkov bez prínosu pre zdravie spotrebiteľov, keďže výrobky sa už rôznymi spôsobmi predávajú spotrebiteľom aj profesionálom. | Stanovenie maximálneho Limitu DEGBE vo farbách nanášaných striekaním na 3 % | Vysoká: Stanovenie maximálneho limitu DEGBE vo farbách nanášaných striekaním na 3 % odstráni riziká pre spotrebiteľov. | Vysoká: Veľmi nízke náklady na stiahnutie alebo zmenu zloženia tých niekoľko zostávajúcich farieb nanášaných striekaním s obsahom DEGBE vyšším ako 3 %. | Úplný zákaz sprejových farieb s obsahom DEGBE pre spotrebiteľov | Vysoká: Žiadne farby nanášané striekaním s obsahom DEGBE nebudú k dispozícií a ochrana zdravia spotrebiteľov bude zaručená. | Veľmi nízka: Stiahnutie alebo zmena zloženia všetkých farieb nanášaných striekaním s obsahom DEGBE bude drahá. Strata obratu a zníženie zamestnanosti v spoločnostiach, ktoré nebudú schopné zmeniť zloženie výrobkov s obsahom DEGBE. | MDI | ÚčINNOSť | EFEKTÍVNOSť | Žiadne opatrenia | Veľmi nízka: Možné riziká pre zdravie spotrebiteľov by sa neznížili. Členské štáty by mohli prijať rozdielne pravidlá s nepriaznivým vplyvom na vnútorný trh. | Nízka: Žiadne dodatočné náklady pre odvetvie, ale ciele nebudú dosiahnuté. | Dobrovoľné opatrenia zástupcov odvetvia | Veľmi nízka: Problémy s navrhnutím dohody s účasťou všetkých aktérov (najmä ak alternatívy nie sú dostupné pre všetkých zúčastnených) a s monitorovaním malých, stredných a veľkých podnikov a aj dovozov. Zdravie spotrebiteľov nebude zaručené. | Priemerná: Správne náklady odvetvia na založenie, vynucovanie a monitorovanie dobrovoľných záväzkov môžu byť značné. | Predaj vhodných osobných ochranných prostriedkov (OOP) spolu s výrobkami s obsahom MDI Kožné OOP (rukavice) Inhalačné OOP (masky) | Priemerná až vysoká: Systematické používanie rukavíc výrazne zníži vystavenie pokožky látke. Pridanie páru rukavíc k výrobku je účinnejšie ako len upozornenie na obale. Nízka: Spotrebitelia nebudú používať masku pri krátkej aplikácii a nebudú platiť vysokú cenu za účinné masky. | Vysoká: Polyetylénové rukavice sú lacnejšie (0,15 EUR/balenie) a jednoduchšie sa používajú ako nitrilové (3,5 EUR) alebo neoprénové (10 EUR) a boli by dostatočne účinné na ochranu spotrebiteľa. Celkové náklady na pridanie polyetylénových rukavíc predstavujú len 2 % z ceny výrobku. Veľmi nízka: Povinné použitie masiek je neprimerané v pomere k frekvencii (trvaniu) použitia výrobkov s obsahom MDI a k celkovému vystaveniu látke. Cena najvhodnejších masiek je okolo 70 EUR (t.j. až 10 krát vyššia ako cena balenia jednozložkovej peny). | Dodatočný návod na použitie pre výrobky s obsahom MDI “Môže spôsobiť alergickú reakciu osobám citlivým na diizokyanáty iné ako MDI” „U osôb s astmou môže vyvolať reakcie podobné astme” „U osôb trpiacich kožnými problémami môže spôsobiť kožné reakcie” „V podmienkach so slabým vetraním používajte masku s protiplynovým filtrom (t.j. maska typu EN 14387:2004 s filtrom typu A1)” | Priemerná: Osobitný návod by informoval a chránil spotrebiteľov počas použitia výrobkov s obsahom MDI. Upozornenie o použití masky v podmienkach so slabým vetraním bude spotrebiteľov nabádať k lepšiemu vetraniu a zabezpečí, aby profesionáli v nevyhnutných prípadoch používali masku. | Vysoká:. Spoločnostiam vzniknú dodatočné náklady na zmenu označenia. Tento vplyv sa môže zmierniť povolením dlhšieho prechodného obdobia. | Úplný zákaz spotrebiteľského použitia | Vysoká: Riziká výrobkov s obsahom MDI pre spotrebiteľov by sa odstránili. | Veľmi nízka: Zákaz výrobkov s obsahom MDI by nebol primeraný v pomere k rizikám pre spotrebiteľov. Pri zákaze výrobkov s obsahom MDI by priama strata na obrate v celom výrobnom procese predstavovala okolo 200 miliónov EUR. U výrobcov by prišlo o prácu 100 ľudí a ďalšie pracovné miesta by zanikli v predajniach. Existujú aj niektoré náhrady za MDI ale nevzťahujú sa na všetky použitia a nemajú rovnakú účinnosť ako MDI. | CYKLOHEXÁN | ÚčINNOSť | EFEKTÍVNOSť | Žiadne opatrenia | Veľmi nízka:. Možné riziká pre zdravie spotrebiteľov by sa neznížili. Členské štáty by mohli prijať rozdielne pravidlá s nepriaznivým vplyvom na vnútorný trh. | Nízka: Žiadne dodatočné náklady pre odvetvie, ale ciele nebudú dosiahnuté. | Dobrovoľné opatrenia zástupcov odvetvia | Veľmi nízka: Problémy s dosiahnutím dohody so všetkými zúčastnenými spoločnosťami o dobrovoľných opatreniach a problémy s monitorovaním malých a stredných podnikov a aj dovozov. Zdravie spotrebiteľov nebude zaručené. | Priemerná: Správne náklady odvetvia na založenie, vynucovanie a monitorovanie dobrovoľných záväzkov môžu byť značné. | Zmenšenie veľkosti balenia stanovené právnymi predpismi | Priemerná: Znížením veľkosti balenia na 650 g sa zníži povrchová plochu počas použitia a vystavenia. | Priemerná až vysoká: Limitná hranica 650 g by v odvetví nespôsobila výrazné hospodárske náklady. Bolo by potrebné doplniť toto opatrenie vhodnými pokynmi na označovanie. | Pridanie vhodného návodu na použitie a zaobchádzanie na obal. „Nepoužívajte na kladenie kobercov” „Nepoužívajte v slabo vetraných priestoroch” | Priemerná: Osobitné upozornenia odradia spotrebiteľov od použitia lepidiel založených na neopréne s obsahom cyklohexánu v podmienkach so slabým vetraním a na kladenie kobercov. | Vysoká: Určité dodatočné náklady v odvetví z dôvodu zmeny označovania. Vplyv týchto nákladov by mohol byť zmiernený povolením dlhšieho prechodného obdobia. | Úplný zákaz spotrebiteľského použitia | Vysoká: Zdravie spotrebiteľov by bolo úplne ochránené. | Nízka: Vysoké náklady, keďže v súčasnosti neexistujú alternatívy, ktoré by nahradili cyklohexán najmä pri použití v malom rozsahu, napríklad pri oprave topánok. | DUSIČNAN AMÓNNY | ÚčINNOSť | EFEKTÍVNOSť | Žiadne opatrenia | Veľmi nízka: Zistené riziká by sa neznížili. | Nízka: Žiadne dodatočné náklady pre spoločnosti, ale ani žiadne výhody. | Dobrovoľné opatrenia zástupcov odvetvia | Veľmi nízka: Už v súčasnosti je možné dobrovoľné dodržiavanie bezpečnostných štandardov nariadenia 2003/2003, ale nie vždy sa dobrovoľne dodržujú. Problémy s monitorovaním malých a stredných podnikov a aj dovozov. | Nízka: Problémy s uplatňovaním z dôvodu roztrúsenej povahy zásobovania v odvetví. Správne náklady odvetvia na založenie, vynucovanie a monitorovanie dobrovoľných záväzkov môžu byť značné. | Zníženie obsahu dusíka vo všetkých hnojivách založených na dusičnane amónnom (DA) | Vysoká: Pridanie vápnika alebo uhličitanu horečnatého zníži obsah DA pod určenú bezpečnú hranicu 28 % s cieľom vylúčiť možnosť výbuchu. | Nízka: Dodatočné náklady vo výške 10 % na dopravu a uskladnenie inertných látok. Žiadne výhody, keďže väčšina druhov pôd nevyžaduje dodatočný uhličitan. | Umožniť uvádzanie hnojív s obsahom dusíka väčším ako 28 % na trh len ak spĺňajú bezpečnostné požiadavky stanovené nariadením (ES) č. 2003/2003 a obmedzenie spotrebiteľského použitia hnojív s obsahom dusíka menším ako 20 % | Vysoká: Riziko náhodného výbuchu sa účinne zníži, keďže všetky hnojivá budú spĺňať harmonizované bezpečnostné špecifikácie stanovené nariadením 2003/2003. Len profesionálny používatelia budú mať prístup k hnojivám, ktoré je možné zneužiť. | Vysoká: Menšie dodatočné náklady na úpravu zloženia a vlastností hnojív a s potvrdením súladu s testom na výbuchy. Zanedbateľná strata predaja širokej verejnosti, ktorá bude kompenzovaná predajom iných typov hnojív. | ZÁVER - DEGME Úplný zákaz umiestňovania farieb a odstraňovačov náterov s obsahom DEGME na trh pre spotrebiteľské použitie je účinné a efektívne opatrenie na odstránenie rizika pre spotrebiteľov. Na základe vykonanej analýzy nevzniknú dodatočné náklady v odvetví, a preto je toto opatrenie vhodné. - DEGBE Stanovenie 3 %-ného maximálneho limitu DEGBE vo farbách nanášaných striekaním určených na predaj širokej verejnosti je účinné a efektívne opatrenie odstraňujúce riziká pre spotrebiteľov. Toto opatrenie nespôsobí vysoké náklady v odvetví, keďže obsah DEGBE vo väčšine farieb nanášaných striekaním je už v súčasnosti okolo alebo pod úrovňou 3 %. Dodatočné označenie „ Nepoužívajte v zariadeniach na striekanie farby ” na všetkých farbách s obsahom DEGBE vyšším ako 3 % zabráni nesprávnemu použitiu spotrebiteľmi. Náklady v odvetví na zmenu označovania sú obmedzené a môžu sa znížiť prostredníctvom dlhšieho prechodného obdobia. Z týchto dôvodov je toto opatrenie vhodné. - MDI Požiadavka na pridanie polyetylénových rukavíc, osobitných upozornení a návodu na použitie ku všetkým výrobkom s obsahom MDI predávaným širokej verejnosti sú účinným a efektívnym opatrením na zníženie zdravotných rizík pre spotrebiteľov. Spotrebitelia môžu obmedziť styk látky s pokožkou a budú informovaní o tom, ako sa vyhnúť nesprávnemu použitiu výrobkov s obsahom MDI. Náklady na polyetylénové rukavice sú v porovnaní s cenou výrobku nízke a náklady na zmenu označovania sa môžu znížiť prostredníctvom dlhšieho prechodného obdobia. Z týchto dôvodov sú tieto opatrenia vhodné. Počas rokovania pracovnej skupiny Komisie pre smernicu 76/769/EHS sa dohodlo, že na základe ďalších zhromaždených údajov je potrebné vytvoriť štúdiu o možných prípadoch respiračných alergií vznikajúcich v dôsledku výrobkov obsahujúcich MDI. Na základe výsledku tejto štúdie bude potrebné zvážiť ďalšie ochranné opatrenia v prípade, ak sa potvrdia riziká pre spotrebiteľov. - Cyklohexán Dodatočné označenie „Nepoužívajte na kladenie kobercov“ a „Nepoužívajte v slabo vetraných priestoroch" ako aj zníženie obsahu balení lepidiel na koberce s obsahom cyklohexánu predávaných širokej verejnosti na 650 g sú účinné a efektívne opatrenia na zníženie rizík pre spotrebiteľov. Náklady v odvetví na zmenu označovania nie sú veľmi vysoké a môžu sa znížiť prostredníctvom dlhšieho prechodného obdobia. Z týchto dôvodov sú opatrenia vhodné. - Dusičnan amónny (DA) Obmedzenie uvádzania DA hnojív s vysokým obsahom dusíka (väčším ako 28 %) na trh spôsobom, ktorým by sa zabezpečil súlad s bezpečnostnými požiadavkami nariadenia (ES) č. 2003/2003 je najefektívnejšia a najúspornejšia možnosť ako zabezpečiť, aby všetky DA hnojivá spĺňali harmonizované bezpečnostné štandardy. Predaj hnojív širokej verejnosti sa obmedzí na hnojivá s obsahom dusíka menším ako 20 %. Výpadok príjmov bude zanedbateľný. Z týchto dôvodov je opatrenie vhodné. MONITOROVANIE A VYHODNOCOVANIE Členské štáty už dávno zaviedli mechanizmy a nominovali orgány na monitorovanie súladu s obmedzeniami podľa smernice 76/769/EHS. Tieto štruktúry sa môžu použiť aj v súlade s nariadením (ES) 1907/2006 na monitorovanie súladu s novými obmedzeniami v stanovenými v tomto návrhu, ktorý teda nebude predstavovať výrazné správne bremeno. [1] Úplná anglická verzia je dostupná na internetovej stránke: http://ec.europa.eu/enterprise/chemicals/studies_en.htm